Kəleybər şəhristanı
Kəleybər şəhristanı (fars. شهرستان کلیبر‎) — İranın Şərqi Azərbaycan ostanının 21 şəhristanından biri və bu ostanda inzibati ərazi vahidi. İnzibati mərkəzi Kəleybər şəhəridir. 1990-cı illərə qədər Əhər şəhristanının tərkib hissəsi idi; həmçinin Xudafərin şəhristanının ərazisi 2011-ci ilədək Kəleybər ərazisinə daxil idi (bu o deməkdir ki, Xudafərin ərazisi ayrıca bir şəhristan olmazdan qabaq Kəleybər şəhristanı Azərbaycan Respublikası ilə, habelə Qarabağ bölgəsinin işğal altındakı Füzuli, Cəbrayıl və Zəngilan rayonlarıyla həmsərhəd idi; hazırda isə həmin sərhəd Xudafərin şəhristanından keçir). 2006-cı ildə aparılmış siyahıya almanın yekunlarına əsasən əhalisi 89 698 nəfərdir.